2020. gada 23. aprīlī Noteikumi Nr. 232

Rīgā (prot. Nr. 27 2. §)

**Grozījums Ministru kabineta 2019. gada 15. oktobra noteikumos Nr. 477 "Prasības vienkāršo, ierakstīto un apdrošināto pasta sūtījumu izsniegšanai"**

Izdoti saskaņā ar

Pasta likuma 13.1 panta otro daļu

Izdarīt Ministru kabineta 2019. gada 15. oktobra noteikumos Nr. 477 "Prasības vienkāršo, ierakstīto un apdrošināto pasta sūtījumu izsniegšanai" (Latvijas Vēstnesis, 2019, 211. nr.) grozījumu un papildināt noteikumus ar 22. punktu šādā redakcijā:

"22. Šo noteikumu 7. punkta nosacījums par pienākumu adresātam parakstīties informatīvā paziņojuma zonā "datums un paraksts" vai uz paraksta attēla iegūšanas aparatūras sensora nav piemērojams ārkārtējās situācijas laikā, kas izsludināta ar Ministru kabineta 2020. gada 12. marta rīkojumu Nr. 103 "Par ārkārtējās situācijas izsludināšanu", ja pasta komersants, izmantojot sūtījumu apstrādes sistēmas, kas sagatavo un apkopo sūtījumu saņemšanas datus, nodrošina dokumentārus vai elektroniskus pierādījumus tam, ka konkrētais sūtījums ir izsniegts."

Ministru prezidents A. K. Kariņš

Satiksmes ministrs T. Linkaits